Punimi artizanale

Punimet artizanale cilësohen një pasuri e çmuar që tregojnë vlerat, kulturën dhe identitetin e një vendit. Ndonëse për disa vjet u duk sikur kjo traditë u sfumua, sot brezat e rinj po mundohen të ruajnë traditën, përmes formave të saj të ndryshme ku ndërthuren motivet e së shkuarës me të tashmen. Punimet artizanale zakonissht shfaqin edhe karakteristikat e zonave të ndryshme gjeografike në të cilat ato krijohen. Artizanati, nga vetë fjalëformimi, tregon se ka të bëjë me mjeshëritë artistike, është diçka që bëhet a prodhohet me dorë e me mjete të thjeshta nga zejtarët, dhe që nuk prodhohet në fabrikën e tullave ose te qelqit

Punimet artizanale janë një vlerë historike e cila është përshtatur në të gjitha kohërat si në ato të hershmet edhe në kohët moderne. Është shprehur në forma shumë të ndryshme si, piktura, gdhëndja në dru, skulpturat, qëndisja, si dhe format e ndryshme të artit modern.

 Llojet e punimit artizanal 
 Kuti druri 
Kutia në dru për bizhuteri është punim artizanal i kohërave moderne Konsiston  me formimin e kutisë me material druri dhe e cila kërkon një saktësi në prerjen e saj në mënyrë që të arrijë të marrë formën e nevojshme. Mjeshtëria tjetër e saj është tek zbukurimi, e cila kërkon një saktësi tek detajet e pamjes që do të marrë.

 Punime thurje 
parapamje|117x117px|Statuje
Punimi me thurje është i kohërave modern dhe bëhet i gjithi me dore. Është punim që bëhet me nguljen e gozhdave në dru dhe thurjen me spango e cila ka nevojë për mjeshtërinë e saj të thurjes që pamja që do marrë të ketë një hijëshi.

 Bizhuteri 
Bizhuteri artizanale vathë, unaza, varëse, për meshkuj dhe femra. Bëhet me anë të një bashkimi me materiale të ndryshme, duke kaluar fijen e perit permes tyre. Mjeshtëria e saj është tek bërja e materialet që të jetë e përshtatshme që të kalohet peri, e cila kërkon përkujdesje si dhe aftësia për të kompozuar.

Statuja 
Statujat punohen në kallëpë të ndryshëm dhe mund të përdoret materiale të ndryshme si allçia, alabaster. Veçantia e tyre qëndron tek procesi i lyerjes, e cila kërkon fokusim tek detajet. Kjo gjë bën që asnjë statujë të mos jetë identike as në formë dhe as në ngjyra.